У серыі «Радзімка» Оўэн Лі Он даследуе стаўленне да азіятаў у Аўстраліі, «клімат» успрымання іх асноўным насельніцтвам. Аўтар выкарыстоўвае ў якасці метафары вобраз богангскага матыля, які велізарнымі раямі мігруе на поўдзень, у Аўстралію. Людзі з азіяцкім абліччам, якіх у Аўстраліі называюць проста «азіятамі», не беручы пад увагу, з якой краіны Усходняй Азіі тыя прыехалі, паўстаюць на фотаздымках Лі Она ў масках – з нанесенымі на твары выявамі крылаў матыля. Гэтая серыя партрэтаў адкрыта крытыкуе ўспрыманне іміграцыі як заражэння і дазваляе адчуць індывідуальнасць кожнага асобнага чалавека з ягонаю/ейнаю ўласнаю гісторыяй. Раны на некаторых здымках сімвалізуюць псіхалагічную траўму. Такім чынам забабоны ды рэальнасць чалавечых адрозненняў паказаныя як найдалікатнейшая супярэчнасць.